Lombarda

Lombarda (født ca 1190) var en oksitansk trobairitz (kvinnelig trubadur).

Hun er bare kjent gjennom sin vida og en kort tenso. Navnet antyder at hun kan ha vært av bank- eller kjøpmannslekt («lombard»). Siden hun hadde forbindelse med Huset Armanac, kom hun muligens fra Gascogne.

Ifølge Lombardas vida var hun både fornem, vakker, sjarmerende og lærd, og dyktig til å skrive sanger om høvisk kjærlighet (fin'amors). Hun skrev i en kompleks og obskur poesistil som blir kalt trobar clus («lukket stil»).

Litteratur 
 Meg. Bogin: The Women Troubadours. Scarborough: Paddington, 1976. .
 Matilda Tomaryn Bruckner, Laurie Shepard og Sarah White: Songs of the Women Troubadours. New York: Garland Publishing, 1995. .
 Margarita Egan, Margarita (red.): The Vidas of the Troubadours. New York: Garland, 1984. .

Trubadurer